Высокае выканальніцкае майстэрства ансамбля “Рунь” надало яму вядомасць за межамі Беларусі. “Рунь” належыць да ліку тых нашых калектываў, якія садзейнічаюць умацаванню беларускага прэстыжу ў сусветнай культурнай супольнасці. Нездарма СМІ Польшчы і Балгарыі, Германіі і Францыі, Англіі, Італіі, Іспаніі, Партугаліі — краін, дзе пабываў (а ў некаторых — шматразова) ансамбль, — пасля кожнага яго выступлення поўняцца водгукамі, у якіх з захапленнем адзначаюццавыдатная і незвычайная харэаграфія, цудоўная прафесійная падрыхтоўка артыстаў, багацце і разнастайнасць праграм. А самі выступленні ацэньваюцца як “візуальны і музычны далікатэс”, “абсалютная вяршыня творчасці” і нават “фурор”. Ці трэба падкрэсліваць вядучую ролю ў гэтым поспеху мастацкага кіраўніка ансамбля?